**Татар телендә гомуми белем бирү оешмаларында укучы балалар өчен**

**татар теленнән республика олимпиадасының**

**муниципаль туры биремнәренең *җаваплары***

**2022-2023 нче уку елы**

**9 нчы сыйныф**

**Максималь балл – 40**

**Тестны эшләгез. (10 балл)**

1. Әдәби әйтелешне үзгәртеп сөйләүнең сәбәбен билгеләгез. (**1 балл**)

**а) орфография кагыйдәләрендә бирелгән аңлатмаларга ияреп, дөрес язылганны ялгыш уку**

ә) сүзләрдә басымның соңгы иҗеккә төшмәскә мөмкин булуы

б) сүзләрнең мәгънәле кисәкләрен һәр очракта да бер генә төрле язу

2. Төшерелмә дифтонглар булган сүзләрне билгеләгез. (**1 балл**)

а) авыл, тавыш, өе

**ә) кыңгырау, Сәйдә, уйнап**

б)яши, сәер, юклыгын

3. Йомык тартык авазлар гына булган сүзне билгеләгез. (**1 балл**)

**а) тап**

ә) сиксән

б) кил

4. Тел алды тартыклары гына булган сүзне билгеләгез. (**1 балл**)

а) улының

ә) кайткан

**б) тышына**

5. Рәт гармониясе сакланмаган сүзләр генә булган вариантны билгеләгез. (**1 балл**)

**а) Халисә, конверт, иңбашына**

ә) сәер, Мөхәммәтҗан, яши

б) почта, фамилия, велосипед

6. Ирен ассимиляциясенә караган мисалны билгеләгез.(**1 балл**)

а) кайтканнар

ә) борып

**б) унбер**

7. Кушымча ялгау юлы белән ясалган сүзләр булмаган рәтне билгеләгез.(**1 балл**)

а) басма, Алансу

**ә) тавышыннан, иңбашына**

б) Мөхәммәтҗан, җәйге

8. Текстның 1, 2 җөмләләрендә кулланылган сыйфат фигыльләрне билгеләгез. (**1 балл**)

**а) килгән, ясалган**

ә) язылган, булды

б) сәер, басма

9.  *Кемгә булыр икән бу хат?* җөмләсендә *бу* сүзе җөмләнең кайсы кисәге? **(1 балл)**

**а) аергыч**

ә) ия

б) хәл

10. Улының да, кызының да балалары җәйге ялга авылга кайтканнар, качышлы уйнап яталар җөмләсенең төрен билгеләгез. **(1 балл)**

**а) гади җөмлә**

ә) тезмә кушма җөмлә

б) иярченле кушма җөмлә

**II. Теоретик бирем. (10 балл)**

**Рәвеш, аның төркемчәләре турында языгыз һәм өчәр мисал китерегез.**

Рәвеш – мөстәкыйль сүз төркеме. Ул, эш яки хәлнең билгесен белдереп, ничек? ник? кайда? кайчан? күпме? никадәр? кебек сорауларга җавап бирә. Рәвеш җөмләдә күбрәк фигыльне (әкрен барды), сирәгрәк сыйфатны (татарча китап) һәм рәвешне (шактый озак) ачыклап килә.

Рәвеш – төрләнми торган сүз төркеме. Кайбер рәвешләр, сыйфатлар кебек, төп, чагыштыру һәм артыклык дәрәҗәсендә кулланыла: тиз – тизрәк, бик тиз; әкрен – әкренрәк, иң әкрен; ерак – ераграк, бик ерак.

Мәгънәләренә карап, рәвешләрне 6 төркемчәгә бүләләр:

1. саф рәвешләр эш-хәлнең үтәлү рәвешен белдерәләр, ничек? ни рәвешле? сорауларына җавап бирәләр: тиз, әкрен, җәяү һ.б.;

2. урын рәвешләре эш-хәлнең үтәлү урынын, юнәлешен белдерәләр, кая? кайда? сорауларына җавап бирәләр: югары, түбән, ерак һ.б.;

3. вакыт рәвешләре эш-хәлнең үтәлү вакытын белдерәләр, кайчан? соравына җавап бирәләр: хәзер, кичә, бүген һ.б.;

4. күләм-чама рәвешләре эш-хәлнең үтәлү күләмен, дәрәҗәсен белдерәләр, никадәр? күпме? сорауларына җавап бирәләр: шактый, аз, еш һ.б.;

5. сәбәп-максат рәвешләре эш-хәлнең үтәлү сәбәбен, максатын белдерәләр, ник? ни өчен? нинди максат белән? сорауларына җавап бирәләр: тиккә, юри, юкка һ.б.;

6. охшату-чагыштыру рәвешләре эш-хәлне нәрсә белән булса да чагыштыру аша ачыклыйлар. Алар -дай/-дәй, -тай/-тәй, -ча/-чә кушымчалары ярдәмендә ясалалар, ничек? нәрсәдәй? сорауларына җавап бирәләр: таудай, бәйрәмчә, татарча һ.б.

**III. Гамәли-иҗади бирем. (20 балл)**

1. *Кемгә булыр бу билгесез хат?* җөмләсендәге сүзләргә морфологик анализ ясагыз. (5 балл)

кемгә – сорау алмашлыгы, ю.к., тамыр сүз, җөмләдә тәмамлык булып килгән.

булыр – хикәя фигыль, затланышлы, барлыкта, билгесез киләчәк заманда, 2 зат берлек санда, тамыр сүз, җөмләдә хәбәр булып килгән.

бу – күрсәтү алмашлыгы, б.к., тамыр сүз, җөмләдә аергыч булып килгән.

билгесез – нисби сыйфат, *хат* сүзен ачыклаган, ясалышы ягыннан ясалма сүз, җөмләдә аергыч булып килгән.

хат – уртаклык исем, берлек санда, тартым белән төрләнмәгән, баш килештә, тамыр сүз, җөмләдә ия булып килгән.

2. Алфавитта урнашу тәртибенә карап, хәрефләрне табыгыз, яшерелгән мәкальне языгыз. (7 балл)

Баладан бәхетең булса, карт көнеңдә яшь итәр.

1. Текстны татар теленә тәрҗемә итегез. (8 балл)

Ванька язып тутырылган битне дүрткә бөкләде һәм аны алдагы көнне бер тиенгә алган конвертка салды... Бераз уйлап торгач, ул кәламне карага манып алды һәм адресны язды:

Авылга бабайга.

Аннан соң башын кашып алды, уйланып торды да өстәп язды: “Константин Макарычка”.

Язарга комачауламауларына сөенеп, ул бүреген (башлыгын) киде һәм, тунын кия-кия, күлмәкчән генә, урамга йөгереп чыкты...