**Татар телендә гомуми белем бирү оешмаларында укучы балалар өчен**

**татар теленнән республика олимпиадасының**

**муниципаль туры биремнәренең *җаваплары***

**2022-2023 нче уку елы**

**5 нче сыйныф**

**Максималь балл – 38**

**I. Тестны эшләгез. (10 балл)**

1. Рәт гармониясенә буйсынган сүзне билгеләгез. (**1 балл**)

а) **агачлык**

ә) болыт

б) табигать

2. *Голосовые связки* татарча ничек була? (**1 балл**)

а) йоткылык

ә) кече тел

б) **тавыш ярылары**

3. *Гомер* сүзенең дөрес бирелгән транскрипциясен билгеләгез. (**1 балл**)

а) [ғөмэр]

ә) [ғомөр]

б) **[ғөмөр]**

4. Тексттан *тынлык* сүзенең антонимын табып языгыз. (**1 балл**)

шау-шу

5. *Тилгән* сүзе русча ничек була? (**1 балл**)

а) **коршун**

ә) ястреб

б) орел

6. Сүзләрнең алфавит тәртибендә язылган вариантын билгеләгез. (**1 балл**)

а) ак, ел, көймә, күк, күл, шәһәр, шомырт, чәч, яз

ә) ак, ел, көймә, күл, күк, чәч, шәһәр, шомырт, яз

б) **ак, ел, көймә, күк, күл, чәч, шәһәр, шомырт, яз**

7. Тексттан рус теле аша француз теленнән кергән сүзне табыгыз (**1 балл**)

пәлтә

8. Хәбәре сыйфат сүз төркеме белән белдерелгән җөмләне күчереп языгыз. (**1 балл**)

Аның йөзе **ак**, күзләре **зур**, дулкынланып тора торган чәчләре шомырт кебек **кап-кара**.

9. *Вакыт-вакыт аларның калтыравыклы тавышларын колаклар ишетә* җөмләсендә хәлне билгеләгез. (**1 балл**)

а) **вакыт-вакыт**

ә) аларның

б) тавышларын

10. *Вакыт-вакыт аларның калтыравыклы тавышларын колаклар ишетә* җөмләсендә тәмамлык – (**1 балл**)

а) вакыт-вакыт

ә) колаклар

б) **тавышларын**

**II. Теоретик бирем. (8 балл)**

**Алынма сүзләр турында языгыз һәм мисаллар китерегез.**

Бер телгә башка телләрдән кергән сүзләр **алынма сүзләр** дип атала. Татар телендә рус, рус теле аша инглиз теленнән кергән сүзләр, гарәп, фарсы сүзләре еш кулланыла. Рус теле аша Европа телләреннән (француз, итальян, инглиз, немец һ.б.) кергән сүзләр дә күп. Алынма сүзләрнең бер өлеше татар теленә тулысынча яраклашкан: *мич, эшләпә, кәбестә*, *өстәл, буразна* һ.б. Кайбер алынма сүзләр үзгәртелмичә кулланыла: *телефон, математика, космос, станция* һ.б.

Татар теленең сүзлек составы гел үзгәреп тора. Күп сүзләр искерә, төшеп кала. Телгә яңа сүзләр керә. Татар телендә алынма сүзләр (гарәп-фарсы алынмалары, рус һәм рус теле аша башка телләрдән кергән сүзләр) күп кулланыла. Мәсәлән, гарәп-фарсы алынмалары: *китап, җомга, сәгать, каләм* һ.б.; рус һәм рус теле аша башка телләрдән кергән сүзләр: *спорт, футбол, почта, самолёт, пальто, аспирин, компьютер, шпион, штат* һ.б.

**III. Гамәли-иҗади бирем. (20 балл)**

**1. “*Язгы көн*” темасына хикәя төзеп языгыз.** (10 җөмлә) **(10 балл)**

**2. *Язгы* сүзенә язмача фонетик анализ ясагыз.** **(4 балл)**

Яз-гы [йа°зғы́]

Хәрефләр: я, з, г, ы.

Авазлар:

[й] – яңгырау тартык аваз, парсыз;

[а°] – калын сузык аваз, бераз иренләштерү төсмере белән әйтелә;

[з] – яңгырау тартык аваз, саңгырау пары – [с];

[ғ] – яңгырау тартык аваз, саңгырау пары – [қ];

[ы] – калын сузык аваз;

\_\_\_\_\_\_\_\_\_\_\_

4 х., 5 ав.

**3. *Баш* сүзеннән дүрт тамырдаш сүз ясап языгыз. (4 балл)**

Баш – башлык, башлы, башсыз, башла.

**4. *Кисәкләре* сүзен мәгънәле кисәкләргә таркатыгыз. (2 балл)**

*Зәңгәр күк йөзендә ак болыт* ***кисәкләре*** *йөзә.*

Кисәкләре – кис-әк-ләре