**Татар телендә гомуми белем бирү оешмаларында укучы балалар өчен**

**татар теленнән республика олимпиадасының**

**муниципаль туры биремнәренең *җаваплары***

**2022-2023 нче уку елы**

**8 нче сыйныф**

**Максималь балл – 50**

**Тестны эшләгез. (10 балл)**

1. Басым соңгы иҗеккә төшми торган сүзләрне билгеләгез.(**1 балл**)

а) яшердең, мәдрәсәдә

**ә) буялмаган, кайдан**

б) скрипкада, чиерткәләвен

2. *Бәдретдин* сүзендәге сузык авазлар – (**1 балл**)

**а) иренләшмәгән, алгы рәт сузыклары**

ә) иренләшкән, алгы рәт сузыклары

б)иренләшмәгән, арткы рәт сузыклары

3. *Бәдри* сүзендәге сузык авазлар – (**1 балл**)

а) [ә] - озын сузык, [и] - кыска сузык

ә) икесе дә кыска сузык

**б) икесе дә озын сузык**

4. Фарсы теленнән алынган компонентлар булган сүзләрне билгеләгез. (**1 балл**)

а) **даруханә, хәбәрдар**

ә) мәктәп, әдәбият

б) чәчәкле, сәламәтлек

5. *металл* сүзенә тартым кушымчасы ялгануның дөрес вариантын билгеләгез. (**1 балл**)

а) металлам

ә) металлым

**б) металым**

6. *календарь* сүзенә тартым кушымчасы ялгануның дөрес вариантын билгеләгез. (**1 балл**)

**а) календаребыз**

ә) календаребез

б) календарыбыз

7.  *Бәдретдин скрипканы кулына алуга, без аңа гаҗәпләнеп карадык* җөмләсе – (**1 балл**)

а) гади җөмлә

**ә) иярченле кушма җөмлә**

б) тезмә кушма җөмлә

8. *Без аның әнисенә карадык, әмма ана үзенең улына бик яратып, сокланып карап утыра иде* җөмләсе – (**1 балл**)

а) синтетик иярченле кушма җөмлә

**ә) тезмә кушма җөмлә**

б) аналитик иярченле кушма җөмлә

9.  *Без аның кубызда уйнавын, мандолина чиерткәләвен белә идек* җөмләсендә мандолина сүзе җөмләнең кайсы кисәге? (**1 балл**)

а) **тәмамлык**

ә) ия

б) хәл

10. Кайсы кагыйдә дөрес түгел?(**1 балл**)

а) фигыльнең юклык кушымчасына (-ма,-мә) басым төшми

ә) кайбер күрсәтү һәм сорау алмашлыкларында басым беренче иҗеккә төшә

**б) II зат боерык фигыльләрдә басым соңгы иҗеккә төшә**

**II. Теоретик бирем. (10 балл)**

**Пассив лексика турында языгыз һәм бишәр мисал китерегез.**

Пассив лексика дип бүгенге көндә аралашу, аңлашу өчен кирәге булмаган, сирәк кулланыла торган сүзләр атала. Алар инде тулысынча кулланылыштан чыккан яки чыгып бара, я яңа гына барлыкка килеп, киң кулланылышка кереп өлгермәгән. Пассив сүзлек фонды ике зур төркемгә аерыла: искергән сүзләр һәм яңа сүзләр.

Искергән сүзләр:

Тарихи сүзләр. Кулланылыштан төшеп калган предмет, күренеш, төшенчәләрнең атамалары: алпавыт, чабата, кабилә, пейджер, патша һ.б.

Архаизмнар. Ниндидер предмет, күренеш, төшенчәнең искергән атамалары: ат – исем, болак – чишмә, елга, берлә – белән, еглау – елау, Итил – Идел һ.б.

Неологизмнар – телдә аерым бер чорда яңа күренеш, төшенчәләрне атау өчен барлыкка килгән сүзләр: глобаль челтәр, инвестор, инфраструктура, лизинг, чартер һ.б.

**III. Гамәли-иҗади бирем. (30 балл)**

1. *Чиерткәләвен* сүзенә фонетик анализ ясагыз. (15 балл)

чи-ерт-кә-лә-вен – [чи-йэрт-кә-лә-wэ́н]

хәрефләр: ч, и, е, р, т, к, ә, л, ә, в, е, н

авазлар:

[ч] – парлы саңгырау, яңгырау пары [җ], өрелмәле, тел алды, авыз тартыгы;

[и] – алгы рәт, югары күтәрелешле, иренләшмәгән, озын сузык аваз;

[й] – парсыз яңгырау, сонор, өрелмәле, тел уртасы, авыз тартыгы;

[э] – алгы рәт, урта күтәрелешле, иренләшмәгән, кыска сузык аваз;

[р] – парсыз яңгырау, сонор, калтыраулы, тел алды, авыз тартыгы;

[т] – парлы саңгырау, яңгырау пары [д], йомык, тел алды, авыз тартыгы;

[к] – парлы саңгырау, яңгырау пары [г], йомык, тел арты, авыз тартыгы;

[ә] – алгы рәт, түбән күтәрелешле, иренләшмәгән, озын сузык аваз;

[л] – парсыз яңгырау, сонор, ярымйомык, тел алды, авыз тартыгы;

[ә] – алгы рәт, түбән күтәрелешле, иренләшмәгән, озын сузык аваз;

[w] – парсыз яңгырау, сонор, өрелмәле, ирен-ирен, авыз тартыгы;

[э] – алгы рәт, урта күтәрелешле, иренләшмәгән, кыска сузык аваз;

[н] – парсыз яңгырау, сонор, ярымйомык, тел алды, борын тартыгы;

\_\_\_\_\_\_\_\_\_\_\_

12 хәреф, 13 аваз. Сингармонизм законына буйсына.

1. Тексттагы туры сөйләмле җөмләләрне кыек сөйләмгә әйләндереп языгыз. (5 балл)
2. Бәдретдин дусларына күрсәтәсе бер әйбере барлыгын әйтте.
3. Дуслары скрипканы кайдан алуы белән кызыксындылар.
4. Бәдретдин скрипканы үзе ясавын хәбәр итте.
5. Дуслары Бәдридән нигә моңарчы яшерүен сорадылар һәм аның мәдрәсәдә Сәгыйть скрипкасында уйный алган булуын әйттеләр.
6. Оста барда кулны тыярга кирәклеген искәртте Бәдретдин тыйнак кына.
7. “Оста барда кулың тый!” темасына 10 җөмләдән торган бәйләнешле текст төзеп языгыз. (10 балл)